Nafarroako Parlamentuko Mahaiak, 2021eko azaroaren 2an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Iñaki Iriarte López jaunak aurkezturiko galdera, Akitania Berria-Euskadi-Nafarroa Euroeskualdea Lurralde-lankidetzako Europako Taldearen ekimenei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko azaroaren 2an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Iñaki Iriarte López jaunak, Legebiltzarraren Erregelamenduko 188. artikuluan eta hurrengoetan ezarritakoaren babesean, galdera hau egiten dio Herritarrekiko Harremanetako kontseilari, idatziz erantzun diezaion:

Akitania Berria-Euskadi-Nafarroa Euroeskualdea Lurralde-lankidetzako Europako Taldeak ekimenik abiarazi al du herritarrek gaztelaniaz hobeki jakiteko eta erabiltzeko 2014tik 2020ra bitarte?

Iruñean, 2021eko urriaren 28an

Foru parlamentaria: Iñaki Iriarte López